# Defnyddio Microsoft Forms ym Mhrifysgol Aberystwyth

Gellir defnyddio [Microsoft Forms](https://forms.office.com/) i greu ffurflenni, arolygon neu gwisiau syml.

## Creu Ffurflen

Y peth gorau yw creu eich ffurflen o grŵp er mwyn osgoi problemau os byddwch chi’n gadael y brifysgol, ond mae hefyd yn bosibl creu ffurflen bersonol.

Caiff grwpiau eu creu'n awtomatig pan fyddwch chi'n gwneud tîm yn Microsoft Teams, felly os oes gennych chi dîm sy'n cynnwys y bobl rydych chi am rannu eich ffurflen gyda nhw, gallwch ddefnyddio'r grŵp hwn. Os nad oes gennych dîm addas yn barod, gallwch greu un. Gallwch ddefnyddio'r grwpiau hyn i rannu perchnogaeth o'ch ffurflenni.

Gallwch hefyd greu ffurflen o fewn Teams ei hun.

Canllawiau Microsoft ar greu:

* [ffurflen grŵp](https://support.microsoft.com/en-gb/office/create-a-group-form-or-quiz-7228eebb-a6ab-45ec-8123-52026a2f52ff) (argymhellir)
* [ffurflen grŵp o fewn i dîm](https://support.microsoft.com/en-gb/office/work-with-colleagues-to-create-edit-and-review-forms-in-microsoft-teams-333b97a3-41d9-48bc-a1cb-84a96bd44e14) (argymhellir)
* [ffurflen bersonol](https://support.microsoft.com/en-gb/office/create-a-form-with-microsoft-forms-4ffb64cc-7d5d-402f-b82e-b1d49418fd9d)

## Newid arddull eich ffurflen

Gallwch newid lliwiau ac ychwanegu logo’r Brifysgol at eich ffurflen. Gallwch ddod o hyd i logos ac adnoddau eraill ar y wefan [Marchnata a Denu Myfyrwyr](https://www.aber.ac.uk/cy/gmsr/brand).

Canllaw Microsoft ar:

* [newid thema eich ffurflen](https://support.microsoft.com/en-gb/office/change-a-form-theme-895ca902-833b-4f56-9488-f36480d837ef)
* [ychwanegu logo at bennyn ffurflen](https://support.microsoft.com/en-gb/office/add-a-picture-or-logo-to-a-form-header-0b3ce567-5713-4d18-bc65-4247864acaec)

## Cydweithio ag eraill ar eich ffurflen

Os gwnaethoch chi greu'r ffurflen o grŵp, byddwch eisoes yn cydweithio â phobl eraill sydd yn eich grŵp.

Os cafodd eich ffurflen ei chreu’n bersonol, gallwch symud y ffurflen i mewn i grŵp. Neu gallwch ychwanegu grŵp (neu unigolion) fel cydweithwyr ar eich ffurflen.

Canllaw Microsoft ar:

* [symud ffurflen i grŵp](https://support.microsoft.com/en-gb/office/move-your-form-to-a-group-921a6361-a4e5-44ea-bce9-c4ed63aa54b4) (argymhellir)
* [ychwanegu cydweithiwr i ffurflen](https://support.microsoft.com/en-us/office/share-a-form-or-quiz-to-collaborate-d5bb5cf0-8401-4c15-bb8c-8e108cd7e69b)

## Gwneud eich ffurflen yn ddwyieithog

Rydyn ni'n brifysgol ddwyieithog, felly fe ddylen ni bob amser ddarparu ein ffurflenni yn Gymraeg a Saesneg.

Canllaw Microsoft ar:

* [ffurflenni amlieithog](https://support.microsoft.com/en-us/office/send-a-form-in-multiple-languages-e948a2ea-31c8-432f-91bf-67790e226706)

## Rhannu eich ffurflen

Er mwyn llenwi eich ffurflen bydd angen i chi ei rhannu gyda'r bobl rydych chi eisiau iddynt ei llenwi. Gellir rhannu ffurflenni gydag unrhyw un gyda’r ddolen neu gellir eu cyfyngu i ddefnydd mewnol, neu i ddefnyddwyr neu grwpiau penodol.

Noder: os yw eich ffurflen yn cynnwys uwchlwytho ffeil, ni ellir ei llenwi gan unrhyw un y tu allan i'r Brifysgol.

Yn ddiofyn, bydd ffurflenni a rennir yn fewnol yn casglu enwau'r sawl sy'n ei llenwi. Os oes angen i chi gael ymatebion dienw, gallwch newid gosodiadau'r ffurflen.

Canllaw Microsoft ar:

* [anfon ffurflen a chasglu ymatebion](https://support.microsoft.com/en-us/office/send-a-form-and-collect-responses-2eaf3294-0cff-492d-884d-a1dee909e845)
* [gosod eich ffurflen i beidio â chofnodi enwau](https://support.microsoft.com/en-us/office/set-up-your-survey-so-names-aren-t-recorded-when-collecting-responses-25dd8442-f6ba-4934-9319-99f9f867f239)

## Canlyniadau Ffurflen

Gallwch weld canlyniadau eich ffurflen o fewn Microsoft Forms neu weld yr holl ymatebion mewn ffeil Excel. Gallwch hefyd rannu dolen i grynodeb o'r ymatebion.

Canllaw Microsoft ar:

* [wirio a rhannu canlyniadau eich ffurflen](https://support.microsoft.com/en-us/office/check-and-share-your-form-results-02859424-341d-406f-b32a-9a0fbaf357af)